आयोग के अंडर सेक्रेटरी के दफ्तर से भेजी गई चिट्ठी में आयोग ने दोनों निर्माता कंपनियों को सख्त हिदायत दी है कि निर्वाचन आयोग और राज्य चुनाव आयोग के लिए बनाई जाने वाली मशीनों के मॉडल, रंग और अन्य डिजायन बिल्कुल अलग होने चाहिए. डूसू जैसे अन्य किसी भी संस्थान के लिए बनाई जाने वाली मशीनों का आकार, डिजायन, रंग और तकनीक में फर्क होना जरूरी है, ताकि सबको अहसास रहे कि कौन सी मशीन किसकी है. यानी किसी तरह के घालमेल या कन्फ्यूजन की कोई गुंजाइश ना रहे.